CELEX: 22013D0152
Language: sk
Date: 2013-07-15 00:00:00
Title: Rozhodnutie Spoločného výboru EHP č. 152/2013 z  15. júla 2013 , ktorým sa mení príloha XXII (Právo obchodných spoločností) k Dohode o EHP

19.12.2013   
            
            
               SK
            
            
               Úradný vestník Európskej únie
            
            
               L 345/21
            
         ROZHODNUTIE SPOLOČNÉHO VÝBORU EHP
   č. 152/2013
   z 15. júla 2013,
   ktorým sa mení príloha XXII (Právo obchodných spoločností) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 1254/2012 z 11. decembra 2012, ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný štandard finančného výkazníctva 10, medzinárodný štandard finančného výkazníctva 11, medzinárodný štandard finančného výkazníctva 12, medzinárodný účtovný štandard 27 (2011) a medzinárodný účtovný štandard 28 (2011) (1), sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 1255/2012 z 11. decembra 2012, ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy týkajúce sa medzinárodného účtovného štandardu 12, medzinárodných štandardov finančného výkazníctva 1 a 13 a interpretácie 20 Výboru pre interpretáciu medzinárodného finančného výkazníctva (2), sa má začleniť do Dohody o EHP.
            
         
               (3)
            
            
               Nariadenie Komisie (EÚ) č. 1256/2012 z 13. decembra 2012, ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o Medzinárodný štandard finančného výkazníctva IFRS 7 a Medzinárodný účtovný štandard IAS 32 (3), sa má začleniť do Dohody o EHP.
            
         
               (4)
            
            
               Príloha XXII k Dohode o EHP by sa mala preto zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   V bode 10ba [nariadenie Komisie (ES) č. 1126/2008] prílohy XXII k Dohode o EHP sa dopĺňajú tieto zarážky:
   
               „—
            
            
               
                  32012 R 1254: nariadenie Komisie (EÚ) č. 1254/2012 z 11. decembra 2012 (Ú. v. EÚ L 360, 29.12.2012, s. 1),
            
         
               —
            
            
               
                  32012 R 1255: nariadenie Komisie (EÚ) č. 1255/2012 z 11. decembra 2012 (Ú. v. EÚ L 360, 29.12.2012, s. 78),
            
         
               —
            
            
               
                  32012 R 1256: nariadenie Komisie (EÚ) č. 1256/2012 z 13. decembra 2012 (Ú. v. EÚ L 360, 29.12.2012, s. 145).“
            
         Článok 2
   Znenie nariadení (EÚ) č. 1254/2012, (EÚ) č. 1255/2012 a (EÚ) č. 1256/2012 v islandskom a v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 16. júla 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júla 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 360, 29.12.2012, s. 1.
   
      (2)  Ú. v. EÚ L 360, 29.12.2012, s. 78.
   
      (3)  Ú. v. EÚ L 360, 29.12.2012, s. 145.
   
      (4)  Ústavné požiadavky neboli oznámené.